
Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) viešojo pirkimo komisija (toliau – komisija) atlieka Pašto ženklų pirkimą (toliau – Pirkimas). Pirkimo ID 6995857.

Informuojame, kad 2026-03-20 posėdyje Komisija nutarė pateikti atsakymus į gautus paklausimus:
1 PAKLAUSIMAS 
Perkančioji organizacija pirkimo dokumentų priedo Prekių pirkimo–pardavimo sutarties bendrosios sąlygos 17.2., 17.5.  punktuose nurodo:
17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.

Bendrovė pažymi, kad numatytos neprotingai didelės ir atbaidančios nuo sutarties sudarymo netesybos, neatitinkančios susiformavusios praktikos netesybų taikyme, bei prieštaraujančios pagrindiniams viešųjų pirkimų lygiateisiškumo, nediskriminavimo, sąžiningumo principams, ir pamatiniams Civilinės teisės protingumo, teisingumo, sąžiningumo principams, taip pat sudarančios galimybes neteisėtam praturtėjimui ir piktnaudžiavimui padėtimi. Be kita ko, numatytos netesybos akivaizdžiai yra orientuotos ne į sutarties įvykdymo užtikrinimą, bet į nepagrįstą praturtėjimą paslaugų teikėjo sąskaita.
Lietuvos Aukščiausiojo Teismo praktikoje pripažįstama, kad sutartimi nustatytos netesybos yra ne tik prievolės įvykdymo užtikrinimo priemonė, bet ir civilinės atsakomybės forma. Pagrindinis civilinės atsakomybės principas – nuostolių atlyginimas visada turi išlikti kompensuojamojo, o ne baudinio pobūdžio. Vienas iš šio principo įgyvendinimo pavyzdžių yra CK 6.73 straipsnio 2 dalyje, 6.258 straipsnio 2 dalyje įtvirtintas draudimas taikyti baudines netesybas – reikalauti ir prievolės įvykdymo, ir netesybų, išskyrus už prievolės įvykdymo termino praleidimą. Vis dėlto galimi ir kiti atvejai, kai pažeidžiamas kompensuojamasis netesybų, kaip civilinės atsakomybės formos, pobūdis ir jos teismo gali būti pripažintos baudinėmis. Pavyzdžiui, kai šalys už tą patį prievolės pažeidimą nustatė ir baudą, ir delspinigius arba kai pats netesybų dydis yra neprotingai didelis. Visais šiais atvejais tokio pobūdžio netesybos gali būti pripažintos baudinėmis (žr. Lietuvos Aukščiausiojo Teismo 2015 m. gegužės 8 d. nutartį civilinėje byloje Nr. 3K-3-267-916/2015). (Lietuvos Aukščiausiojo Teismo 2022 m. birželio 16 d. nutarties civilinėje byloje Nr. 3K-3-162-378/2022 66 punktas). Atsižvelgiant į tai, bendrovė ragina pirkimo dokumentų priedo Prekių pirkimo–pardavimo sutarties bendrosios sąlygos 17.2., 17.5.  punktus  išdėstyti sekančiai:

17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.

ATSAKYMAS:
Prekių pirkimo–pardavimo sutarties bendrosios sąlygos patvirtintos Viešųjų pirkimų tarnybos direktoriaus įsakymu  ir jos neprieštaraujančios pagrindiniams viešųjų pirkimų lygiateisiškumo, nediskriminavimo, sąžiningumo principams, be to nebūtini dėl konkretaus Sutarties dalyko specifikos, todėl dėl 17.2. ir 17.5. punktų pakeitimai nebus daromi.

2. PAKLAUSIMAS
Perkančioji organizacija pirkimo dokumentų priedo Prekių pirkimo-pardavimo sutarties specialiosios sąlygos 12.2. punkte ir jo papunkčiuose nurodo:
	12.2. Esminiai Sutarties pažeidimai

	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties įkainius;
12.2.2. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės;
12.2.3. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
12.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;
12.2.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą.



Bendrovė, pažymi, kad toks esminio sutarties pažeidimo klasifikavimas neatitinka civilinio kodekso įtvirtinto reguliavimo nustatant ar pažeidimas esminis, kadangi, nustatant ar sutarties pažeidimas yra esminis, yra vertinama ar Šalis iš esmės negavo to, ko tikėjosi iš sutarties. Atsižvelgiant  į tai, Bendrovė prašo, pirkimo dokumentų priedo Prekių pirkimo-pardavimo sutarties specialiosios sąlygos 12.2. punktą išdėstyti sekančiai:

	12.2. Esminiai Sutarties pažeidimai

	12.2.1. Nustatant esminį sutarties pažeidimą vadovaujamasi Civilinio kodekso 6.217 straipsnio 2 dalimi jeigu Tiekėjas nevykdo prisiimtų įsipareigojimų už Sutartyje nustatytą Sutarties įkainius;
12.2.2. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės;
12.2.3. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
12.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;
12.2.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą.



ATSAKYMAS:
Esminiai sutarties pažeidimų punktai atitinka Lietuvos Respublikos viešųjų pirkimų įstatymo 87 straipsnio 1 dalimi patvirtintas Prekių pirkimo-pardavimo sutarties specialiųjų sąlygų reikalavimus, todėl Specialiųjų sutarties sąlygų 12.2. punkte nurodyti  atvejai, kurie  laikomi esminiais Sutarties pažeidimais atsižvelgiant į Sutarties objektą ir specifiką, bei  Pirkėjo poreikius  nebus keičiami.

3. PAKLAUSIMAS:
Bendrovė prašo, įtraukti sekančią nuostatą:
Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Paslaugų teikėjas paslaugas teikia atsižvelgdamas į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 10 darbo dienų informuoti kitą sutarties šalį ir pateikti tai pagrindžiančius dokumentus. Paslaugų teikėjas yra atleidžiamas nuo civilinės atsakomybės už sutartyje nustatytų paslaugų teikimo sąlygų ir terminų nesilaikymą, jei jis yra sąlygotas valstybės ir (arba) savivaldybių priimtų sprendimų (aktų) arba su tuo susijusių ar to pasėkoje atsiradusių aplinkybių.  Išnykus šiame punkte nurodytoms aplinkybėms, paslaugos yra teikiamos sutartyje nustatytomis sąlygomis ir terminais.

ATSAKYMAS:
Prekių pirkimo–pardavimo sutarties bendrosiose sąlygose  18. skyriuje  ,,nenugalima jėga (force majeure)“ yra aprašomi visi  atvejai, todėl ši nuostata būtų perteklinė ir nebus keičiama.

4. PAKLAUSIMAS
Bendrovė prašo Perkančiosios organizacijos atidėti pasiūlymų pateikimo terminą iki 2026-03-30.

ATSAKYMAS:
[bookmark: _GoBack]Pasiūlymų lentelė nesudėtinga, todėl pasiūlymų pateikimo terminas partęsiamas iki 2026-03-25 10 val.

